CELEX: 32011D0076
Language: da
Date: 2011-02-02 00:00:00
Title: 2011/76/EU: Kommissionens afgørelse af 2. februar 2011 om tilladelse til markedsføring af chitin-glucan fra Aspergillus niger som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97 (meddelt under nummer K(2011) 480)

3.2.2011   
            
            
               DA
            
            
               Den Europæiske Unions Tidende
            
            
               L 29/34
            
         KOMMISSIONENS AFGØRELSE
   af 2. februar 2011
   om tilladelse til markedsføring af chitin-glucan fra Aspergillus niger som en ny levnedsmiddelingrediens i henhold til Europa-Parlamentets og Rådets forordning (EF) Nr. 258/97
   (meddelt under nummer K(2011) 480)
   (Kun den franske udgave er autentisk)
   (2011/76/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (1), særlig artikel 7, og
   ud fra følgende betragtninger:
   
               (1)
            
            
               Virksomheden Kitozyme SA indgav den 15. januar 2008 en ansøgning til de kompetente myndigheder i Belgien om tilladelse til at markedsføre chitin-glucan fra Aspergillus niger som en ny levnedsmiddelingrediens.
            
         
               (2)
            
            
               Det kompetente belgiske fødevarevurderingsorgan afgav den 5. november 2008 den første vurderingsrapport. I rapporten konkluderedes det, at der var behov for yderligere vurdering.
            
         
               (3)
            
            
               Kommissionen fremsendte denne første vurderingsrapport til alle medlemsstaterne den 12. marts 2009. Flere medlemsstater fremsatte supplerende bemærkninger.
            
         
               (4)
            
            
               Den Europæiske Fødevaresikkerhedsautoritet (EFSA) blev derfor hørt den 27. august 2009.
            
         
               (5)
            
            
               Den 9. juli 2010 konkluderede EFSA (Ekspertpanelet for Diætetiske Produkter, Ernæring og Allergier) i den videnskabelige udtalelse om sikkerheden ved chitin-glucan som en ny levnedsmiddelingrediens (2), at chitin-glucan fra Aspergillus niger var sikkert under de foreslåede betingelser for anvendelse og ved de foreslåede grænser for indtag.
            
         
               (6)
            
            
               På grundlag af den videnskabelige vurdering er det godtgjort, at chitin-glucan fra Aspergillus niger opfylder kriterierne i artikel 3, stk. 1, i forordning (EF) nr. 258/97.
            
         
               (7)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Chitin-glucan fra Aspergillus niger, jf. bilaget, kan markedsføres i EU som en ny levnedsmiddelingrediens i kosttilskud med en maksimumsdosis på 5 g pr. dag.
   Artikel 2
   Den nye levnedsmiddelingrediens, der godkendes ved denne afgørelse, betegnes »Chitin-glucan fra Aspergillus niger« på mærkningen af den fødevare, der indeholder den.
   Artikel 3
   Denne afgørelse er rettet til Kitozyme SA, Rue Haute Claire, 4, Parc Industriel des Hauts-Sarts, Zone 2, 4040 Herstal, Belgien.
   
      Udfærdiget i Bruxelles, den 2. februar 2011.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EFT L 43 af 14.2.1997, s. 1.
   
      (2)  EFSA Journal 2010; 8(7): 1687.
   
      BILAG
      
         SPECIFIKATIONER FOR CHITIN-GLUCAN FRA ASPERGILLUS NIGER-MYCELIUM
      
      
         Beskrivelse:
      
      Chitin-glucan er fremstillet af myceliet af Aspergillus niger, og det er et svagt gulligt, lugtløst, fritflydende pulver. Det har et tørstofindhold på 90 % eller derover.
      Chitin-glucan er hovedsageligt sammensat af to polysaccharider:
      
                  —
               
               
                  chitin, der består af gentagne enheder af N-acetyl-D-glucosamin (CAS nr.: 1398-61-4)
               
            
                  —
               
               
                  beta(1,3)-glucan, der består af gentagne enheder af D-glucose (CAS nr.: 9041-22-9).
               
            
                  Specifikation for chitin-glucan fra Aspergillus niger
                  
               
            
                  Tørringstab
               
               
                  ≤ 10 %
               
            
                  Chitin-glucan
               
               
                  ≥ 90 %
               
            
                  Forholdet mellem chitin og glucan
               
               
                  30:70 til 60:40
               
            
                  Aske
               
               
                  ≤ 3 %
               
            
                  Fedtstoffer
               
               
                  ≤ 1 %
               
            
                  Proteiner
               
               
                  ≤ 6 %